ai4bharat/Pralekha huggingface dataset:
ప్రధాన మంత్రి కార్యాలయం
బహుముఖ నటుడు ఇర్ఫాన్ ఖాన్ మృతిపట్ల సంతాపం తెలిపిన ప్రధానమంత్రి
బహుముఖ నటుడు ఇర్ఫాన్ ఖాన్ మృతిపట్ల ప్రధానమంత్రి శ్రీ నరేంద్ర మోదీ సంతాపం తెలిపారు.
(“ఇర్ఫాన్ ఖాన్ మరణం సినిమా , నటనారంగ ప్రపంచానికి తీరని లోటు. వివిధ మాధ్యమాలలో ఆయన ప్రదర్శించిన బహుముఖ నటనతో ఆయన చిరకాలం జ్ఞాపకం ఉంటారు. వారి కుటుంబం, స్నేహితులు , ఆయనను ఆరాధించే వారికి నా సంతాపం తెలుపుకుంటున్నాను. ఇర్ఫాన్ ఖాన్ ఆత్మకు శాంతి చేకూరుగాక ”అని ప్రధాని అన్నారు.
ఆర్థిక మంత్రిత్వ శాఖ
రూ.396.5 కోట్ల విలువైన 147 కిలోల అక్రమ మాదక ద్రవ్యాలను ధ్వంసం చేసిన ఢిల్లీ కస్టమ్స్ ప్రివెంటివ్ జోన్
నార్కోటిక్స్ డ్రగ్స్ మరియు సైకోట్రోపిక్ సబ్స్టాన్సెస్ కి వ్యతిరేక పోరాటంలో ఒక ప్రధాన దశగా ఢిల్లీ కస్టమ్స్ ప్రివెంటివ్ జోన్ రూ. 396.5 కోట్ల విలువైన 147 కిలోల అక్రమ మాదక ద్రవ్యాలను ధ్వంసం చేసింది. సెంట్రల్ పొల్యూషన్ కంట్రోల్ బోర్డ్  అధికారిక వేస్ట్ మేనేజ్మెంట్ సౌకర్యం వద్ద ఈ కార్యక్రమాన్ని చేపట్టారు. ఈ సదుపాయంలో, 56.346 కిలోల హెరాయిన్, 2.150 కిలోల ఎండీఎంఏ హైడ్రోక్లోరైడ్, 0.2193 కిలోల గంజాయి మరియు 1.6475 కిలోల గంజాయితో సహా మొత్తం 60.3628 కిలోల అక్రమ మాదక ద్రవ్యాలను ధ్వంసం చేశారు. 87 కిలోల బరువు గల 10,894 ఎన్డిపిఎస్ – టిఐడిఐజిఈఎస్ఐసి క్యాప్సుల్స్ కూడా నాశనం చేయబడ్డాయి. ధ్వంసమైన చేసిన ఈ లాట్లను న్యూ ఢిల్లీలోని డైరెక్టరేట్ ఆఫ్ రెవెన్యూ ఇంటెలిజెన్స్ స్వాధీనం చేసుకున్న నిషేధిత వస్తువులను మరియు ధ్వంసపు మొత్తం ప్రక్రియను ఉన్నత స్థాయి డ్రగ్ డిస్పోజల్ కమిటీ పర్యవేక్షించింది. ప్రమాదకర & ఇతర వ్యర్థాల  రూల్స్, 2016 మార్గదర్శకాల ప్రకారం నిషిద్ధ వస్తువులుగా కాల్చివేయబడ్డాయి.
ఆరోగ్య, కుటుంబ సంక్షేమ మంత్రిత్వ శాఖ
జాతీయ పట్టణ ఆరోగ్య మిషన్ బలోపేతం
జాతీయ ఆరోగ్య మిషన్ లో భాగంగా, జాతీయ పట్టణ ఆరోగ్య మిషన్ను  2013 మే నెలలో కేంద్ర ప్రభుత్వం తీసుకొచ్చింది. పట్టణ జనాభాకు నాణ్యమైన ప్రాథమిక ఆరోగ్య సంరక్షణ సేవలను అందించడంతోపాటు, మురికివాడలు, బడుగు వర్గాల ప్రజలపై ప్రత్యేక దృష్టిని పెట్టడం ఈ మిషన్ ఉద్దేశం. దీనిని రాష్ట్ర ఆరోగ్య విభాగాలు లేదా పట్టణ స్థానిక సంస్థల ద్వారా అమలుచేసే వెసులుబాటును కేంద్రం రాష్ట్రాలకు కల్పించింది.
రాష్ట్రాల నుంచి వచ్చిన నివేదికల ప్రకారం, ఈ మిషన్ ప్రారంభం నుంచి ఆర్థిక, భౌతిక సాయం ఏటా పెరుగుతోంది. ఇప్పటివరకు ఈ పథకం కింద రూ.6493.28 కోట్లు విడుదలయ్యాయి. పట్టణ ప్రాంతాల్లో మొత్తం 5430 ఆరోగ్య కేంద్రాల  బలోపేతానికి, కొత్తగా 807 యూపీహెచ్సీలు, 86 యూసీహెచ్సీల నిర్మాణానికి సాయం అందింది. 3692 మంది వైద్యాధికారులు, 506 నిపుణులు, 36,037 మంది పారామెడికల్ సిబ్బంది నియామకం జరిగింది. 77,019 మంది ఆశాలు, 93,600 ఎంఏఎస్లు కూడా ఇందులో భాగమయ్యారు.
ప్రధానమంత్రి జన్ ఆరోగ్య యోజన , ఏబీ- ఆరోగ్య, వెల్నెస్ కేంద్రాల  ఏర్పాటు ఉద్దేశాలతో 2018లో ఏర్పాటైన ఆయుష్మాన్ భారత్ కింద, పట్టణ ప్రాథమిక ఆరోగ్య కేంద్రాలు సేవల శ్రేణిని పెంచుకుని హెచ్డబ్ల్యూసీలుగా పని చేస్తున్నాయి.
రాష్ట్రాలు, కేంద్ర పాలిత ప్రాంతాల్లో ఎన్యూహెచ్ఎంల అమలును బలోపేతం చేయడానికి కేంద్ర ప్రభుత్వం నిరంతరం ప్రయత్నిస్తోంది. రాష్ట్రాల్లో ఆర్థిక, భౌతిక పురోగతి పరిశీలనకు ఎప్పటికప్పుడు సమీక్షలు, సంప్రదింపులు, వీడియో కాన్ఫరెన్సులను నిర్వహిస్తోంది. ఎన్హెచ్ఎం, ఎన్యూహెచ్ఎం కింద సేవలను బలోపేతం చేయడానికి మంత్రిత్వ శాఖ నిరంతరం సాంకేతిక సాయం, మార్గదర్శనం అందిస్తోంది. దృష్టి పెట్టాల్సిన ఆరోగ్య అంశాలపై బ్రోచర్లు తయారు చేసి రాష్ట్రాలకు పంపుతోంది. ఎప్పటికప్పుడు రాష్ట్రాల పర్యటనలతోపాటు, శిక్షణ, సామర్థ్య పెంపునకు కూడా కేంద్రం చేయూతనిస్తోంది.
కేంద్ర ఆరోగ్య, కుటుంబ సంక్షేమ శాఖ సహాయ మంత్రి శ్రీ అశ్విని కుమార్ చౌబే ఈ సమాచారాన్ని లిఖితపూర్వక సమాధానంగా రాజ్యసభకు సమర్పించారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 218.84 కోట్ల డోసులు  అందించారు
గత 24 గంటల్లో 79,366 డోసులు అందించారు
దేశవ్యాప్త క్రియాశీల కేసుల సంఖ్య 32,282
మొత్తం కేసుల్లో క్రియాశీల కేసులు 0.07%
ప్రస్తుత రికవరీ రేటు 98.74%
గత 24 గంటల్లో 3,553 మంది కోలుకున్నారు. దీంతో, కోలుకున్నవారి మొత్తం సంఖ్య 4,40,43,436 కు పెరిగింది.
గత 24 గంటల్లో 2,529 కొత్త కేసులు నమోదయ్యాయి.
రోజువారీ పాజిటివిటీ రేటు 2.07%
వారపు పాజిటివిటీ రేటు 1.38%
గత 24 గంటల్లో చేసిన 1,22,057 కొవిడ్ పరీక్షలతో కలిపి ఇప్పటివరకు 89.62 కోట్ల పరీక్షలు చేశారు.
ప్రధాన మంత్రి కార్యాలయం
బీబీనగర్ లోని ఎఐఐఎమ్ఎస్ లోమౌలిక సదుపాయాల ను వృద్ధి చెందింప చేయడం తెలంగాణ కు మేలు ను చేకూర్చుతుంది: ప్రధానమంత్రి
బీబీనగర్ ఎఐఐఎమ్ఎస్ లో మౌలిక సదుపాయాల ను వృద్ధి చెందింప చేయడం తెలంగాణ కు మేలు ను చేకూర్చుతుంది. అంతేకాకుండా ఒక ఆరోగ్యదాయకమైన భారతదేశాన్ని ఆవిష్కరించేందుకు మనం ప్రస్తుతం చేస్తున్నటువంటి ప్రయాసల కు గతి ని జోడిస్తుంది అని ప్రధాన మంత్రి శ్రీ నరేంద్ర మోదీ అన్నారు.
ఎఐఐఎమ్ఎస్ బీబీనగర్ లో అత్యధునాతనమైనటువంటి నూతన సదుపాయాల కు 2023 ఏప్రిల్ 8వ తేదీ నాడు ప్రధాన మంత్రి శ్రీ నరేంద్ర మోదీ శంకుస్థాపన చేయనున్నారు అంటూ ఆరోగ్యం మరియు కుటుంబ సంక్షేమ శాఖ కేంద్ర మంత్రి డాక్టర్ శ్రీ మన్ సుఖ్ మండావియా ఒక ట్వీట్ లో తెలియ జేశారు.
కేంద్ర ఆరోగ్య మంత్రి ట్వీట్ కు ప్రధాన మంత్రి సమాధానాన్ని ఇస్తూ -
‘‘బీబీనగర్ ఎఐఐఎమ్ఎస్ లో మౌలిక సదుపాయాల ను వృద్ధి చెందింప చేయడం తెలంగాణ కు మేలు చేకూర్చుతుంది. అంతేకాకుండా ఒక ఆరోగ్యదాయకమైనటువంటి భారతదేశాన్ని ఆవిష్కరించేందుకు మనం చేపడుతున్న ప్రయాసల కు జోరు ను కూడా జోడిస్తుంది.’’ అని ఒక ట్వీట్ లో పేర్కొన్నారు.
సమాచార, ప్రసార మంత్రిత్వ శాఖ
"భారత్లో టెలివిజన్ రేటింగ్ ఏజెన్సీలపై మార్గదర్శకాల" సమీక్షకు కమిటీని నియమించిన సమాచార, ప్రసార మంత్రిత్వ శాఖ
కేంద్ర సమాచార, ప్రసార మంత్రిత్వ శాఖ, "భారత్లోని టెలివిజన్ రేటింగ్ ఏజెన్సీలపై మార్గదర్శకాల"ను సమీక్షించేందుకు ఒక కమిటీని నియమించింది. ఈ మార్గదర్శకాలను 2014లో మంత్రిత్వ శాఖ జారీ చేసింది.
పార్లమెంటరీ కమిటీ, ఎంఐబీ ఏర్పాటు చేసిన టెలివిజన్ రేటింగ్ పాయింట్స్  కమిటీ, టెలికాం రెగ్యులేటరీ అథారిటీ సిఫారసులపై సమగ్రంగా చర్చించిన తర్వాత, ప్రస్తుతం అమల్లో ఉన్న మార్గదర్శకాలను 2014లో మంత్రిత్వ శాఖ ప్రకటించింది.
గత కొన్నేళ్లుగా జరుగుతున్న మార్గదర్శక అమలు తీరు, ఇటీవల ట్రాయ్ చేసిన సిఫారసులు, మారిన సాంకేతికత దృష్ట్యా ప్రస్తుతమున్న మార్గదర్శకాలను సమీక్షించాల్సిన అవసరం ఉందని గుర్తించారు. నమ్మకమైన, పారదర్శక రేటింగ్ వ్యవస్థ కోసం విధానాలను మరింత బలోపేతం చేయాల్సిన అవసరాన్ని కూడా గుర్తించారు.
భారత్లో టెలివిజన్ రేటింగ్ వ్యవస్థకు సంబంధించిన వివిధ అంశాలను ప్రస్తుతం ఏర్పాటు చేసిన కమిటీ అధ్యయనం చేస్తుంది. ప్రస్తుత వ్యవస్థను మదిస్తుంది. ఎప్పటికప్పుడు ప్రకటించిన ట్రాయ్ సిఫారసులను, మొత్తం వ్యవస్థను పరిశీలిస్తుంది. సంబంధిత వర్గాల అవసరాలను గుర్తిస్తుంది. ప్రస్తుతమున్న మార్గదర్శకాల్లో ఏమైనా మార్పులు చేయవలసిన అవసరం ఉంటే, బలమైన, పారదర్శకత, జవాబుదారీతనమున్న రేటింగ్ వ్యవస్థ కోసం సిఫారసులు చేస్తుంది.
కమిటీ సభ్యులు:
i) శ్రీ శశి ఎస్. వెంపటి, ప్రసారభారతి సీఈవో... 
ii) డా.శలభ్, గణాంక ఆచార్యుడు, ఐఐటీ కాన్పూర్... 
iii) డా.రాజ్కుమార్ ఉపాధ్యాయ్, సీ-డాట్ కార్యనిర్వాహక డైరెక్టర్... 
iv) ప్రొ.పులక్ ఘోష్, డెసిషన్ సైన్సెస్, సెంటర్ ఫర్ పబ్లిక్ పాలసీ... 
కమిటీ విధులు:
a. భారత్లో టెలివిజన్ రేటింగ్ వ్యవస్థలు, సంబంధిత అంశాలపై గతంలో వివిధ సంఘాలు చేసిన సిఫారసులపై అధ్యయనం
b. ఇటీవల ట్రాయ్ చేసిన సిఫారసులపై అధ్యయనం
c. ఈ రంగంలో పోటీ పెంచేందుకు చర్యల సూచన
d. ప్రస్తుతమున్న మార్గదర్శకాల ఉద్దేశం కాల పరీక్షకు తట్టుకుని నిలబడిందా, సంబంధిత వర్గాల అవసరాలను తీర్చిందా, ఇంకేమైనా ఉన్నాయా, అన్న విషయాలపై ప్రత్యేక పరిశీలన
e. రేటింగ్స్ అంశాలకు సంబంధించిన సమస్యలు
f. భారత్లో బలమైన, పారదర్శక, బాధ్యతాయుత రేటింగ్ వ్యవస్థ కోసం సిఫారసులు చేయడం
g. ఎంఐబీ ఎప్పటికప్పుడు ఇచ్చే సంబంధిత అంశాల పరిశీలన
ఈ కమిటీ, తన విధుల కోసం ప్రత్యేక ఆహ్వానితుడిగా ఏ నిపుణుడినైనా ఆహ్వానించవచ్చు. సమాచార, ప్రసార శాఖ మంత్రికి రెండు నెలల్లో ఈ కమిటీ నివేదికను సమర్పిస్తుంది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
సామాన్యుడి జీవితం సుఖమయం చేయటమే
మిషన్ కర్మయోగి లక్ష్యం: కేంద్రమంత్రి డాక్టర్ జితేంద్ర సింగ్
నవభారతానికి భవిష్యత్ తరం సివిల్ సర్వీస్ ను రూపొందించే మిషన్ : డాక్టర్ జితేంద్ర సింగ్
ప్రపంచంలోనే అతిపెద్ద సివిల్ సర్వీస్ సంస్కరణ మిషన్ కర్మయోగి
వ్యక్తుల, సంస్థల, ప్రక్రియల స్థాయిలు సమర్థవంతమైన ప్రజాసేవకోసం
సామర్థ్య నిర్మాణపు సమగ్ర సంస్కరణ: డాక్టర్ జితేంద్ర సింగ్
సివిల్ సర్వీసుల సామర్థ్య నిర్మాణం కోసం తలపెట్టిన మిషన్ కర్మయోగి అనే జాతీయ కార్యక్రమాన్ని కేంద్ర మంత్రి మండలి ఆమోదించటం నవభారతానికి భవిష్యత్ తరం సివిల్ సర్వీస్ ని సిద్ధం చేయటానికి ఎంతగానో ఉపయోగపడుతుందని ఈసాన్య ప్రాంత అభివృద్ధి, ప్రధాని కార్యాలయం, సిబ్బంది, ప్రజాఫిర్యాదులు, పెన్షన్లు, అడుశక్తి, అంతరిక్ష శాఖల సహాయమంత్రి  డాక్టర్ జితేంద్ర సింగ్ అన్నారు. సివిల్ సర్వీస్ ఉద్యోగిని ఒక నిజమైన సృజనాత్మక, నిర్మాణాత్మక, క్రియాశీల, భవిష్యత్ సవాళ్ళు ఎదుర్కోగలిగేలా సాంకేతిక సాధికారతతో కూడిన కర్మయోగిగా తీర్చిదిద్దేందుకు ఇది ఎంతగానో ఉపయోగపడుతుందని ఆయన మీడియాకు తెలియజేశారు. బహుళ శిక్షణలనుంచి విముక్తి కలిగించేందుకు, ఒడిదుడుకులమార్గంలో నడవాల్సిన అవసరం లేకుందా చేసేందుకు ఇది ఎంతగానో ఉపయోగపడుతుందన్నారు.
ప్రధానమంత్రి శ్రీ నరేంద్ర మోదీ నాయకత్వంలో గడిచిన ఆరేళ్ళకాలంలో విప్లవాత్మకమైన పరిపాలనా సంస్కరణలు అమలులోకి వచ్చాయన్నారు. 2020 ఆగస్టు 19న చరిత్రాత్మకమైన జాతీయ నియామక సంస్థ  కి ఆమోదం తెలియజేసిన తరువాత ఇప్పుడు మిషన్ కర్మయోగి ద్వారా మరో అతిపెద్ద సివిల్ సర్వీస్ సంస్కరణకు తెరతీశారని, విస్తృతి, లోతు దృష్ట్యా ఇది ప్రపంచంలోనే అతిగొప్ప సంస్కరణ అని డాక్టర్ జితేంద్ర సింగ్ అభివర్ణించారు. ఉద్యోగ జీవితం మధ్యలో కూడా అందరికీ అన్ని భాషలలో ఈ శిక్షణ అందుబాటులోకి వస్తుమ్దని, దీనివలన భారత ప్రభుత్వంలో అన్ని స్థాయిలలో వృత్తిపరమైన సేవలు మరింత మెరుగ్గా అందించటం సాధ్యమవుతుందన్నారు.
నిర్దిష్ట నిబంధనల స్థితి నుంచి నిర్దిష్ట పాత్ర పోషణలోకి వెళ్ళటానికి, సంస్థాగత సామర్థ్య నిర్మాణానికి, ఎప్పటికప్పుడు నైపుణ్యాన్ని మెరుగుపరచుకోవటానికి, పాత పద్ధతులలో పనిచేసే సంస్కృతికి స్వస్తి చెప్పటానికి వీలయ్యే సంస్కరణల ప్రక్రియగా ఈ మిషన్ ను మంత్రి అభివర్ణించారు.
సామాన్యుడి జీవనాన్ని సుఖమయం చేయటమే మిషన్ కర్మయోగి అంతిమ లక్ష్యమన్నారు. వ్యాపారాన్ని సులభతరం చేయటం, పౌరుడే కేంద్ర బిందువుగా సేవలందించటం వక్లన ప్రభుత్వానికీ, ప్రజలకూ మధ్య అంతరం బాగా తగ్గిపోతుందన్నారు. నియమితులైన అధికారులకు పూర్తి సమాచారం అందుబాటులో ఉండటం వలన సరైన పనికి సరైన వ్యక్తిని ఎంచుకునే వెసులుబాటు కలుగుతుందన్నారు. పైగా ఎప్పటికప్పుడు బేరీజు వేయగలిగే అవకాశంతో పాలనలో జవాబుదారీతనం, పారదర్శకత అందుబాటులోకి వస్తాయన్నారు.
ఇంగ్లిష్ లో మిషన్ కర్మయోగి మీద వివరణాత్మక సమాచారం కోసం ఇక్కడ క్లిక్ చేయండి.
హిందీలో మిషన్ కర్మయోగి మీద వివరణాత్మక సమాచారం కోసం ఇక్కడ క్లిక్ చేయండి.
విదేశీ వ్యవహారాల మంత్రిత్వ శాఖ
ఆఫ్రికా లో అభివృద్ధి సంబంధిత సహకారం అంశం పై భారతదేశాని కి మరియు యుఎఇ కి మధ్య ఎంఒయు కు ఆమోదం తెలిపిన మంత్రివర్గం
ఆఫ్రికా లో అభివృద్ధి సంబంధిత సహకారం అంశం పై భారతదేశాని కి మరియు యునైటెడ్ అరబ్ ఎమిరేట్స్ కి మధ్య ఒక అవగాహన పూర్వక ఒప్పంద పత్రాని కి  ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ఆఫ్రికా లో అభివృద్ధి కి సంబంధించిన భాగస్వామ్య పథకాల ను మరియు కార్యక్రమాల ను అమలు చేయడం కోసం ఉభయ దేశాల మధ్య సహకారాని కి సంబంధించిన ఒక ఫ్రేమ్ వర్క్ ను రూపొందించాలని ఈ ఎంఒయు నిర్దేశిస్తుంది.
ప్రయోజనాలు:
భారతదేశాని కి మరియు ఆఫ్రికా దేశాల కు మధ్య రాజకీయ పరమైన, ఇంకా ఆర్థిక పరమైన బంధాల ను పటిష్ట పరచడానికి, అలాగే మన యొక్క స్థూల వ్యూహాత్మక ప్రయోజనాల ను నెరవేర్చుకోవడానికి కూడా ఈ ప్రతిపాదన సహాయకారి కానుంది.
(
ఆర్థిక మంత్రిత్వ శాఖ
కొన్ని దేశాలనుంచి, పబ్లిక్ ప్రొక్యూర్మెంట్పై ఆంక్షలు
భారత ప్రభుత్వం 2017 సాధారణ ఆర్థిక నిబంధనలను ఈరోజు సవరించింది. భారతదేశంతో సరిహద్దు భూ భాగం గల దేశాలనుంచి వివిధ ప్రొక్యూర్మెంట్లపై  ఆంక్షలు విధిస్తూ ఈ సవరణలు తెచ్చారు. భారతదేశ రక్షణ, లేదా ప్రత్యక్షంగా పరోక్షంగా దేశభద్రతతో సహా పలు అంశాలను దృష్టిలో ఉంచుకుని ఈ నిర్ణయం తీసుకున్నారు. దేశరక్షణ, జాతీయ భద్రతను బలోపేతం చేసేందుకు, వ్యయ విభాగం, ఈ నిబంధనల కింద పబ్లిక్ ప్రోక్యూర్మెంట్కు సంబంధించి సవివరమైన ఆదేశాలు జారీ చేసింది.
 తమ పేర్లు నమోదు చేసుకుని ఉండాలి. అప్పుడు మాత్రమే భారత్తో సరిహద్దు భూభాగం గల దేశాలతో సరకులు, సేవలకు సంబంధించి  ప్రొక్యూర్ మెంట్కు బిడ్డింగ్లో పాల్గొనడానికి అర్హత కలిగి ఉంటారు. రిజిస్ట్రేషన్కు కాంపిటెంట్ అథారిటీ యే రిజిస్ట్రేషన్ కమిటీగా ఉంటుంది. దీనిని పరిశ్రమల ప్రోత్సాహక, అంతర్గత వాణిజ్య విభాగం ఏర్పాటు చేస్తుంది.విదేశీ వ్యవహారాలు, హోం మంత్రిత్వశాఖ నుంచి తప్పనిసరిగా రాజకీయ, భద్రతాపరమైన అనుమతులు పొందవలసి ఉంటుంది.
ప్రభుత్వ రంగ బ్యాంకులు, ఆర్థిక సంస్థలు, స్వయం ప్రతిపత్తి గల సంస్థలు, కేంద్ర ప్రభుత్వరంగ ఎంటర్ప్రైజ్లు , ప్రభుత్వం నుంచి లేదా ప్రభుత్వ అండర్టేకింగ్ లనుంచి ఆర్థిక సహాయం అందుకునే పబ్లిక్, ప్రైవేట్ భాగస్వామ్య ప్రాజెక్టులు ఈ ఆదేశాల పరిధి కిందికి వస్తాయి.
భారతదేశ రక్షణ, జాతీయ భద్రత విషయంలో రాష్ట్ర ప్రభుత్వాలు కూడా కీలక పాత్ర పోషిస్తాయి. రాష్ట్రప్రభుత్వాలు, రాష్ట్రప్రభుత్వ అండర్ టేకింగ్లు చేసే ప్రొక్యూర్మెంట్ల విషయంలో ఈ ఆదేశాలను అమలు చేసేలా భారత ప్రభుత్వం రాజ్యాంగంలోని ఆర్టికల్ 257 కింద రాష్ట్రాల ప్రభుత్వ ప్రధాన కార్యదర్శులకు లేఖల రాసింది. రాష్ట్ర ప్రభుత్వాల ప్రొక్యూర్మెంట్లకు సంబంధించి రాష్ట్రాలు కాంపిటెంట్ అథారిటీని ఏర్పాటుచేసుకుంటాయి. అయితే రాజకీయ ,భద్రతా పరమైన క్లియరెన్సులు మాత్రం అవసరం.
అయితే , పరిమిత కేసుల విషయంలో అంటే,కోవిడ్ మహమ్మారిని అదుపు చేసేందుకు అవసరమైన మందులసేకరణ వంటి వాటికి 2020 డిసెంబర్ 31 వరకూ కొన్ని సడలింపులు ఇచ్చారు .విడిగా మరో ఆదేశం జారీచేస్తూ, భారత ప్రభుత్వం రుణ సహాయం లేదా అభివృద్ది సహాయం అందిస్తున్న దేశాల విషయంలో ముందస్తు రిజిస్ట్రేషన్నుంచి మినహాయింపు ఇచ్చారు.
తాజా నిబంధనలు, కొత్తవెండర్లు అందరికీ వర్తిస్తాయి. ఇప్పటికే టెండర్లు ఆహ్వానించిన వాటి విషయంలో తొలి దశ అర్హతలకు సంబంధించి అర్హతల మూల్యాంకనం పూర్తి కాకపోతే, కొత్త ఆదేశాల ప్రకారం రిజిస్ట్రేషన్ చేయించుకొనని బిడ్డర్లను అర్హత లేని వారిగా పరిగణిస్తారు. ఒక వేళ ఈ దశ దాటినట్లయితే, సాధారణంగా టెండర్లను రద్దు చేసి, ఈ ప్రక్రియను తిరిగి మళ్ళీ మొదటినుంచి ప్రారంభించాల్సిఉంటుంది. ఈ ఆదేశాలు ఇతర రూపాలలో జరిగే పబ్లిక్ ప్రొక్యూర్ మెంట్లకు కూడా వర్తిస్తాయి. అయితే ప్రైవేటు రంగ ప్రొక్యూర్మెంట్లకు ఇది వర్తించదు.
సంబంధిత ఆదేశాలను ఇక్కడ చూడవచ్చు:
అనుబంధం 1
అనుబంధం 2
విద్యుత్తు మంత్రిత్వ శాఖ
ఆజాదీ కా అమృత్ మహోత్సవ్ లో భాగంగా విద్యుత్ మంత్రిత్వ శాఖ ఆధ్వర్యంలో దేశ వ్యాప్తంగా "ఉజ్వల్ భారత్ ఉజ్వల్ భవిష్య - విద్యుత్@2047"
ఇందులో విద్యుత్ , పునరుత్పాదక ఇంధన రంగాలలో సాధించిన విజయాలతో పాటు విజన్ ఆఫ్ ఇండియా 2047 ను ప్రదర్శిస్తారు
విద్యుత్, నూతన, పునరుత్పాదక ఇంధన మంత్రిత్వ శాఖ, భారత ప్రభుత్వం "ఆజాదీ కా అమృత్ మహోత్సవ్" లో భాగంగా "ఉజ్వల్ భారత్ ఉజ్వల్ భవిష్య - విద్యుత్ @2047" కార్యక్రమాన్ని 2022 జూలై 25 నుండి 30వ తేదీ వరకు దేశవ్యాప్తంగా ఉన్న అన్ని పవర్ సి.పి.ఎస్.ఈ లు, రాష్ట్ర డిస్కామ్లతో అనుబంధంతో జరుపుకుంటుంది.
ఈ కార్యక్రమం జాతీయ, రాష్ట్ర దృక్కోణాల నుండి ప్రజలకు విద్యుత్, పునరుత్పాదక ఇంధన రంగాలలో సాధించిన విజయాలను ప్రదర్శిస్తుంది మరియు 2047లో భారతదేశం స్వాతంత్ర్యం పొంది 100 సంవత్సరాలు పూర్తి చేసుకున్న సందర్భంగా ఈ రంగాలలో భారతదేశం యొక్క దృక్పథాన్ని కూడా ప్రదర్శిస్తుంది. దక్షిణ ఢిల్లీ జిల్లాలో, ఈ కార్యక్రమాన్ని జిల్లా యంత్రాంగం 28 మరియు 29 జూలై 2022న నిర్వహిస్తోంది. పవర్ సిస్టమ్ ఆపరేషన్ కార్పొరేషన్  లిమిటెడ్ దక్షిణ ఢిల్లీలో జరిగే కార్యక్రమాలకు సమన్వయ సి.పి.ఎస్.ఈ గా సమన్వయం చేస్తోంది.
న్యూఢిల్లీలోని మెహ్రౌలీలోని సర్వోదయ కో-ఎడ్ సీనియర్ సెకండరీ స్కూల్ లో జూలై 28న జరిగే కార్యక్రమానికి గౌరవ పార్లమెంటు సభ్యుడు శ్రీ రమేష్ బిధురి ముఖ్య అతిథిగా హాజరవుతారు. జూలై 29న, న్యూ ఢిల్లీ లోని పుష్ప్ విహార్ లోని గవర్నమెంట్ గర్ల్స్ సీనియర్ సెకండరీ స్కూల్ లో జరిగే కార్యక్రమానికి దక్షిణ ఢిల్లీ డి.ఎం. మోనికా ప్రియదర్శిని ముఖ్య అతిథిగా విచ్చేయనున్నారు.
ప్రధాన మంత్రి కార్యాలయం
దృశ్య జ్ఞానం లోపించిన వారికి స్నేహ పూర్వకంగా ఉండే కొత్త శ్రేణి నాణేల ను విడుదల చేసిన ప్రధాన మంత్రి
దృశ్య జ్ఞానం లోపించిన వర్గాల కు స్నేహ పూర్వకం గా ఉండేటటువంటి కొత్త శ్రేణి నాణేల ను ప్రధాన మంత్రి శ్రీ నరేంద్ర మోదీ నేడు న్యూ ఢిల్లీ లో విడుదల చేశారు. కొత్త శ్రేణి లో భాగం గా విడుదలైన నాణేల లో ఒక రూపాయి, 2 రూపాయలు, 5 రూపాయలు, 10 రూపాయలు మరియు 20 రూపాయల వంటి వివిధ వర్గసంకేతాల తో కూడిన నాణేలు ఉన్నాయి.
నంబర్ 7, లోక్ కళ్యాణ్ మార్గ్ లో ఏర్పాటు చేసిన ఒక కార్యక్రమంలో ఈ నాణేల ను విడుదల చేయడమైంది. దృశ్య జ్ఞానం లోపించినటువంటి చిన్నారుల ను ఈ కార్యక్రమాని కి ప్రత్యేకంగా ఆహ్వానించారు. ఆ బాలల కు ఆతిథ్యం ఇస్తున్నందుకు ప్రధాన మంత్రి సంతోషాన్ని వ్యక్తం చేశారు. వారి తో భేటీ అయ్యే అవకాశాన్ని కల్పించినందుకు వారి కి ఆయన ధన్యవాదాలు తెలిపారు.
కొత్త శ్రేణి నాణేల ను చెలామణి కోసం ప్రధాన మంత్రి విడుదల చేస్తూ, వరుస లోని చిట్టచివరి వ్యక్తి ని సైతం చేరుకోవాలనే దార్శనికత కేంద్ర ప్రభుత్వాని కి మార్గాన్ని చూపుతోందన్నారు. ఈ దార్శనికత ను దృష్టి లో పెట్టుకొని మరీ కొత్త శ్రేణి నాణేల కు రూపురేఖలను దిద్ది, వాటిని విడుదల చేయడం జరిగిందని ఆయన వివరించారు.
పలు వ్యత్యాసభరిత అంశాల తో కూడుకొన్న ఈ కొత్త రకం నాణేలు దృశ్య జ్ఞానం లోపించిన వారి కి ఎంతగానో సహాయకారి అవుతాయని ప్రధాన మంత్రి చెప్పారు. ఈ కొత్త శ్రేణి నాణేలు దృశ్య జ్ఞానం లోపించిన వర్గాల కు సౌకర్యవంతం గా ఉంటూ, వారి లో విశ్వాసాన్ని రేకెత్తించగలవని ప్రధాన మంత్రి అన్నారు.
దివ్యాంగ జన సముదాయం యొక్క సంక్షేమం కోసం కేంద్ర ప్రభుత్వం తీసుకొన్న వివిధ కార్యక్రమాల ను గురించి ప్రధాన మంత్రి ప్రస్తావించారు. ప్రతి ఒక్క కార్యక్రమాన్ని దివ్యాంగుల కు మైత్రీపూర్వకంగా ఉండేటట్టు తీర్చిదిద్దాలనే సూక్ష్మగ్రాహ్యత కేంద్ర ప్రభుత్వాని కి ఉందని ఆయన చెప్పారు.
నూతన నాణేల ను తీర్చిదిద్దినందుకుగాను నేశనల్ ఇన్స్టిట్యూట్ ఆఫ్ డిజైన్ కు, సెక్యూరిటీ ప్రింటింగ్ అండ్ మింటింగ్ కార్పొరేశన్ ఆఫ్ ఇండియా లిమిటెడ్ కు, ఇంకా ఈ నూతన నాణేల ను పరిచయం చేస్తున్నందుకుగాను ఆర్థిక మంత్రిత్వ శాఖ కు ప్రధాన మంత్రి ధన్యవాదాలు తెలిపారు.
నూతన శ్రేణి నాణేల ను ప్రవేశ పెట్టినందుకు చిన్నారులు ప్రధాన మంత్రి తో భేటీ అయిన సందర్భం లో ఆయన కు ధన్యవాదాలు తెలిపారు. ఈ నాణేలు వారి యొక్క దైనందిన కార్యకలాపాల లో ఎంతో సౌలభ్యాన్ని అందించగలవని వారు అన్నారు.
కొత్త నాణేల ను ఉపయోగించడం దృశ్య జ్ఞానం లోపించిన వారికి సులభతరం గా ఉండే విధం గా వేరు వేరు నూతన అంశాల ను ఆ నాణేల లో చొప్పించడం జరిగింది.
తక్కువ నుండి ఎక్కువ వర్గసంకేతాలు కలిగిన నాణేలు ఆకారంలో మరియు బరువు లో విశిష్టతల ను కలిగివున్నాయి. కొత్త గా ప్రవేశపెట్టిన 20 రూపాయల నాణెం 12 కోణాలతో ఎటువంటి పదునైన కొసలకు తావు లేనిదిగా ఉంటుంది. మిగతా వర్గసంకేతాలకు చెందిన నాణేలు గుండ్రని ఆకారం లో ఉంటాయి.
ఈ కార్యక్రమం లో కేంద్ర ఆర్థిక మంత్రి శ్రీ అరుణ్ జైట్లీ మరియు ఆర్థిక శాఖ సహాయ మంత్రి శ్రీ పొన్ రాధాకృష్ణన్ లు కూడా పాల్గొన్నారు.(Visitor Counter : 264
రక్షణ మంత్రిత్వ శాఖ
తన ఐటిఎస్ 43వ వార్షిక సదస్సును 15 నవంబర్ 2022న నిర్వహించనున్న మారిటైం హిస్టరీ సొసైటీ
ఇతివృత్తంః భారతదేశ సముద్ర శక్తి అన్వేషణా గతి
మారిటైం హిస్టరీ సొసైటీ  తన 43వ వార్షిక సెమినార్ను కొలాబాలోని ఐఎన్హెచ్ఎస్ అశ్వినిలోని అగస్త్య ఆడిటోరియంలో 15 నవంబర్ 2022న నిర్వహిస్తోంది.
భారతదేశ సముద్ర శక్తి అన్వేషణా గతి అన్నది ఒకరోజు పాటు జరిగే ఈ సెమినార్ ఇతివృత్తం.
అనాది కాలం నుంచి 7500 కిమీల పొడవు సముద్ర తీరంగల భారత దేశం సముద్రం జీవనోపాధికి , అన్వేషణ, విలీనాలకు మాధ్యమంగా ఉండటాన్ని చూసింది.
ఈ సెమినార్లో 10 మంది పత్ర సమర్పకులు ఉన్నారు. వీరు భారతదేశ సముద్రశక్తి చారిత్రక పరిణామాన్ని, అనువర్తనాన్ని వివరించి, దానిలో గల భావనలను, చిక్కులను చర్చిస్తారు. కమొడోర్  శ్రీకాంత్ కేస్నైర్ , శ్రీప్రమోద్ కపూర్, కెప్టెన్ రాఘవేంద్ర మిశ్ర , కెప్టెన్ ఎం. దొరైబాబు, కెప్టెన్ హిమాద్రి దాస్, కమాండర్ నినాద్ ఫటార్ఫేకర్ , కమాండర్ కలేశ్ మోహనన్, కమాండర్ ఆర్ ఎస్ సావన్, కుమారి జాహ్నవి లోకేగాంవ్కర్, శ్రీ డెన్నార్డ్ డిసౌజా వక్తలు, సంచాలకులుగా వ్యవహరించేవారిలో ఉన్నారు.
సుస్థిరమైన సముద్ర సిద్ధాంతం, ఏకీకృత సముద్ర విధానాలు, సమగ్ర జాతీయ సముద్ర అభివృద్ధి ప్రణాళికను స్థాపించడానికి పునాదిగా ఉపయోగపడే విధంగా పూర్తి చారిత్రక అవలోకనాన్ని అందించడం ద్వారా ప్రేక్షకులలో ఉత్సుకతను రేకెత్తించాలన్నది సెమినార్ లక్ష్యం.
సముద్ర సంబంధ ఔత్సాహికులందరికీ ఎంహెచ్ఎస్ 15 నవంబర్ 2022 09.30 నుంచి 16.30 గంటల వరకు జరిగే ఈ సెమినార్కు హాజరుకావాలని ఆహ్వానిస్తోంది. ప్రవేశ హక్కులు ప్రత్యేకం. నమోదు వివరాల కోసం ops@mhsindia.org అన్న ఐడికి తమ ఆసక్తిని వ్యక్తం చేస్తూ ఇమెయిల్ పంపవచ్చు.
ఆరోగ్య, కుటుంబ సంక్షేమ మంత్రిత్వ శాఖ
దేశవ్యాప్తంగా 40.64 కోట్లు దాటిన టీకా డోసుల పంపిణీ
కోలుకున్నవారి శాతం 97.32% కు పెరుగుదల
గత 24 గంటల్లో 38,164 కొత్త కోవిడ్ కేసులు
ప్రస్తుతం చికిత్సలో ఉన్న కేసులు 4,21,665, మొత్తం కేసుల్లో 1.35%
రోజువారీ పాజిటివిటీ 2.61%; 28 రోజులుగా 3% లోపే
భారతదేశమంతటా ఇప్పటిదాకా ఇచ్చిన కోవిడ్ టీకా డోసుల సంఖ్య 40.64 కోట్లు దాటింది. 50,69,232 శిబిరాల ద్వారా మొత్తం 40,64,81,493 టీకా డోసుల పంపిణీ పూర్తయినట్టు ఈ ఉదయం 7 గంటలకు అందిన సమాచారం సూచిస్తోంది. గత 24 గంటలలో 13,63,123 టీకాలిచ్చారు. ఆ వివరాలు ఇలా ఉన్నాయి:
|
|
ఆరోగ్య సిబ్బంది
|
|
మొదటి డోస్
|
|
1,02,69,922
|
|
రెండో డోస్
|
|
75,52,270
|
|
కోవిడ్ యోధులు
|
|
మొదటి డోస్
|
|
1,77,95,125
|
|
రెండో డోస్
|
|
1,03,66,268
|
|
18-44 వయోవర్గం
|
|
మొదటి డోస్
|
|
12,50,80,488
|
|
రెండో డోస్
|
|
49,07,782
|
|
45-59 వయోవర్గం
|
|
మొదటి డోస్
|
|
9,76,43,768
|
|
రెండో డోస్
|
|
2,93,47,090
|
|
60 ఏళ్ళు పైబడ్డవారు
|
|
మొదటి డోస్
|
|
7,21,55,133
|
|
రెండో డోస్
|
|
3,13,63,647
|
|
మొత్తం
|
|
40,64,81,493
సార్వత్రిక టీకాల కార్యక్రమం కొత్తదశ జూన్ 21న ప్రారంభమైంది. టీకాల పరిధిని విస్తరించి దేశవ్యాప్తంగా వేగంగా అమలు చేయాలన్న లక్ష్యంతో కేంద్ర ప్రభుత్వం ముందుకు వెళుతోంది.
కరోనా సంక్షోభం మొదలైనప్పటినుంచి ఇప్పటిదాకా 3,03,08,456 మంది కోలుకున్నారు. గత 24 గంటలలో 38,660 మంది బాధితులు కోలుకున్నారు. దీంతో ఇప్పటి వరకూ కోలుకున్నవారి శాతం 97.32% అయింది.
గత 24 గంటలలో దేశవ్యాప్తంగా 38,164 కొత్త కేసులు నమోదయ్యాయి. 22 రోజులుగా కొత్త కేసులు 50 వేల లోపే ఉంటున్నాయి. కేంద్ర, రాష్ట ప్రభుత్వాల ఉమ్మడి కృషి ఫలితంగానే ఈ ధోరణి నమోదవుతోంది.
చికిత్సలో ఉన్న కేసుల తగ్గుదల కూడా కనబడుతోంది. ప్రస్తుత దేశవ్యాప్తంగా చికిత్సలో ఉన్నవారు 4,21,665 మంది.
చికిత్సలో ఉన్న కేసులు మొత్తం పాజిటివ్ కేసులలో 1.35% మాత్రమే.
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 14,63,593 పరీక్షలు జరపగా ఇప్పటిదాకా చేసిన మొత్తం పరీక్షలు 44.54 కోట్లకు పైగా  అయ్యాయి.
ఒక వైపు పరీక్షలు పెరుగుతూ ఉండగా మరోవైపు పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం 2.08% కాగా రోజువారీ పాజిటివిటీ 2.61% అయింది. వరుసగా 28 రోజులుగా ఇది 3% లోపు, 42 రోజులుగా 5% లోపే ఉంటోంది
ఆర్థిక మంత్రిత్వ శాఖ
మహారాష్ట్రలో సోదాలు నిర్వహించిన ఆదాయం పన్ను శాఖ
మహారాష్ట్రలో పనిచేస్తున్న అర్బన్ క్రెడిట్ కోఆపరేటివ్ బ్యాంకు ప్రధాన కార్యాలయం తో పాటు బ్యాంకుకు చెందిన ఒక శాఖలో 27.10.2021న ఆదాయం పన్నుల శాఖ దాడులు చేసి సోదాలు నిర్వహించింది. బ్యాంకు చైర్మన్, ఒక డైరెక్టర్ ఇళ్లలో కూడా అధికారులు సోదాలు చేపట్టారు.
కోర్ బ్యాంకింగ్ సొల్యూషన్స్ లో బ్యాంకు సమాచారాన్ని విశ్లేషించి, ముఖ్యమైన అధికారుల నుంచి సేకరించిన సమాచారం ఆధారంగా ఖాతాలను ప్రారంభించే సమయంలో నిబంధనలకు విరుద్ధంగా వ్యవహరించినట్టు అధికారులు గుర్తించారు. పాన్ నెంబర్ లేకుండా ఒక శాఖలో నూతన ఖాతాలను ప్రారంభించారు. దీనిపై మరింత లోతుగా సాగిన దర్యాప్తులో బ్యాంకు కెవైసి మార్గదర్శకాలను పాటించకుండా ఖాతాలు తెరిచి, సంబంధిత పత్రాలపై బ్యాంకు సిబ్బంది సంతకాలు /వేలిముద్రలు వేశారని గుర్తించారు.
ఇలా తెరిచిన ఖాతాల్లో ఒకో ఖాతాలో 1.9 లక్షల చొప్పున 53.72 కోట్ల రూపాయలు డిపాజిట్ అయ్యాయి. ఈ ఖాతాలలో 700 ఖాతాల ద్వారా జరిగిన వ్యవహారాలు అనుమానం కలిగించే విధంగా సాగాయి. ఖాతాలు తెరిచిన 7 రోజుల లోపున వీటిలో 34.10 కోట్ల రూపాయలు డిపాజిట్ అయ్యాయి. ఇవి 2020 ఏప్రిల్ నుంచి 2021 మే మధ్య కాలంలో జరిగాయి. రెండు లక్షలకు మించి చేసే డిపాజిట్లకు పాన్ తప్పనిసరి చేస్తూ జారీ అయిన నిబంధనను తప్పించు కోవడానికి ఈ డిపాజిట్లు జరిగాయి. ఖాతాల్లో జమ అయిన మొత్తాలను విత్ డ్రా చేసి దానిని అదే శాఖలో ఫిక్స్డ్ డిపాజిట్లుగా చేయడం జరిగింది.
తమ ఖాతాలలో నగదు జమ అయిన విషయం తమకు తెలియదని ఖాతాదారులు తెలిపారు. ఈ అకౌంట్ లతో గాని ఫిక్స్డ్ డిపాజిట్ లతో గాని తమకు ఎటువంటి సంబంధం లేదని వీటిని తాము తెరవ లేదని వీరు ఆదాయం పన్ను శాఖ అధికారులకు స్పష్టంగా చెప్పడం జరిగింది.
నగదు డిపాజిట్లకు సంబందించిన వివరాలను బ్యాంకు చైర్మన్, సీఎండీ మరియు బ్రాంచ్ మేనేజర్ తెలియచేయలేదు. బ్యాంకు డైరెక్టర్ గా వ్యవహరిస్తున్న స్థానిక ఆహార ధాన్యాల వ్యాపరి కనుసన్నల్లో ఈ వ్యవహారం జరిగినట్టు అధికారులు నిర్ధారించారు.
సేకరించిన సమాచారం. సాక్ష్యాల ఆధారంగా ఈ ఖాతాలలో జమ అయిన 53.72 కోట్ల రూపాయల మొత్తాన్ని అధికారులు స్వాధీనం చేసుకుని ఎటువంటి లావాదేవీలు జరగకుండా చర్యలు తీసుకోవడం జరిగింది.
కేసులో విచారణ కొనసాగుతోంది.
భారత పోటీ ప్రోత్సాహక సంఘం
అదానీ గ్రీన్ ఎనర్జీ టెన్ లిమిటెడ్ కు సంబంధించిన సౌర శక్తి ఉత్పత్తి ఆస్తులను అదానీ గ్రీన్ ఎనర్జీ ట్వంటీ-త్రీ లిమిటెడ్ కొనుగోలు చేయడానికి సిసిఐ ఆమోదం తెలిపింది.
కాంపిటేషన్ యాక్ట్ సెక్షన్ 31 ప్రకారం అదానీ గ్రీన్ ఎనర్జీ టెన్ లిమిటెడ్కు చెందిన సౌర శక్తి ఉత్పత్తి ఆస్తులను అదానీ గ్రీన్ ఎనర్జీ ట్వంటీ త్రీ లిమిటెడ్  కొనుగోలు చేయడానికి కాంపిటీషన్ కమిషన్ ఆఫ్ ఇండియా  ఆమోదం తెలిపింది.
ఏజీఈ23ఎల్ అనేది టోటల్ సోలార్ సింగపూర్ పీటీఈ లిమిటెడ్, మరియు అదానీ గ్రీన్ ఎనర్జీ లిమిటెడ్ సంస్థల జాయింట్ వెంచర్. భారతదేశంలోని సౌర విద్యుత్ ఉత్పత్తి వ్యాపారంలో ఈ సంస్థ ఉంది.
ఈ ప్రతిపాదన ప్రకారం కొనుగోలు జాబితాలో  టిఎన్ ఉర్జా ప్రైవేట్ లిమిటెడ్;  ఎస్సెల్ ఉర్జా ప్రైవేట్ లిమిటెడ్;  పిఎన్ రెన్యూవబుల్ ఎనర్జీ లిమిటెడ్;  పిఎన్ క్లీన్ ఎనర్జీ లిమిటెడ్;  కెఎన్ ఇండి విజయ్పుర సోలార్ ఎనర్జీ ప్రైవేట్ లిమిటెడ్;  కెఎన్ బీజాపురా సోలార్ ఎనర్జీ ప్రైవేట్ లిమిటెడ్;  కెఎన్ ముద్దేబిహల్ సోలార్ ఎనర్జీ ప్రైవేట్ లిమిటెడ్;  కెఎన్ సిండగి సోలార్ ఎనర్జీ ప్రైవేట్ లిమిటెడ్;  ఎస్సెల్ బాఘల్కోట్ సోలార్ ఎనర్జీ ప్రైవేట్ లిమిటెడ్; మరియు  ఎస్సెల్ గుల్బర్గా సోలార్ పవర్ ప్రైవేట్ లిమిటెడ్ లు ఉన్నాయి. ఈ ఆస్తులు జాయింట్ వెంచర్ కు సొంతమవుతాయి. అదానీ గ్రీన్ ఎనర్జీ టెన్ లిమిటెడ్  వీటికి హోల్డింగ్ సంస్థ.
మరిన్ని వివరాలు సీసీఐ వెల్లడించనుంది